

**KAZLŲ RŪDOS SAVIVALDYBĖS ADMINISTRACIJOS**

**DIREKTORIUS**

 ĮSAKYMAS

# DĖL SOCIALINĖS PARAMOS SKYRIMO KOMISIJOS SUDARYMO

2019 m. liepos 16 d. Nr. AT-426

Kazlų Rūda

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos Piniginės socialinės paramos nepasiturintiems gyventojams įstatymo 4 straipsnio 1 dalimi, Kazlų Rūdos savivaldybės tarybos 2019-02-13 sprendimu Nr. TS-20 patvirtinto Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašo 84 punktu ir atsižvelgdama į UAB „Jūsų sveikata“ 2019-06-04 raštą Nr. 2837 „Dėl atstovo delegavimo“, VšĮ Kazlų Rūdos socialinės paramos centro 2019-05-23 raštą Nr. 157(8.3-19) „Dėl atstovo delegavimo“, VšĮ Kazlų Rūdos pirminės sveikatos priežiūros centro 2019-05-27 raštą Nr. SD-261 „Dėl atstovo delegavimo“, Kazlų Rūdos savivaldybės neįgaliųjų draugijos 2019-05-23 raštą Nr. S-15 „Dėl atstovo delegavimo“:

1. S u d a r a u Socialinės paramos skyrimo komisiją:

Komisijos pirmininkas – Judita Simonavičienė, Socialinės paramos ir civilinės metrikacijos skyriaus vedėja.

 Komisijos pirmininko pavaduotojas – Rita Marcinkevičienė, Socialinės paramos ir civilinės metrikacijos skyriaus vedėjo pavaduotoja.

 Nariai:

 Jūratė Bartkuvienė, Socialinės paramos ir civilinės metrikacijos skyriaus vyriausioji specialistė;

 Jolita Gustaitienė, VšĮ Kazlų Rūdos socialinės paramos centro direktoriaus pavaduotoja socialiniam darbui;

 Greta Juškėnaitė, Ūkio skyriaus vyriausioji specialistė;

 Vida Milda Klimienė, VšĮ Kazlų Rūdos pirminės sveikatos priežiūros centro šeimos gydytoja;

 Astrida Palkauskienė, UAB „Jūsų sveikata“ gydytoja;

 Ramutė Sarapinavičienė, Kazlų Rūdos neįgaliųjų draugijos pirmininkė;

 Ramunė Vaiginienė, Personalo administravimo ir teisės skyriaus vyriausioji specialistė.

 2. T v i r t i n u Socialinės paramos skyrimo komisijos veiklos nuostatus.

 3. P r i p a ž į s t i netekusiais galios:

 3.1. Kazlų Rūdos savivaldybės administracijos direktoriaus 2016-05-13 įsakymo Nr. AT-278 „Dėl socialinės paramos komisijos sudarymo ir jos veiklos nuostatų tvirtinimo“ 1 ir 2 punktus;

 3.2.Kazlų Rūdos savivaldybės administracijos direktoriaus 2018-07-31 įsakymo Nr. AT-427 „Dėl Kazlų Rūdos savivaldybės administracijos direktoriaus 2016-05-13 įsakymo Nr. AT-278 pakeitimo“ 1 punktą.

 Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Administracijos direktorė Reda Kneizevičienė

 PATVIRTINTA

 Kazlų Rūdos savivaldybės administracijos

 direktoriaus 2019 m. liepos 16 d.

 įsakymu Nr. AT-426

**SOCIALINĖS PARAMOS SKYRIMO KOMISIJOS VEIKLOS NUOSTATAI**

**I. BEDROSIOS NUOSTATOS**

1. Šiais veiklos nuostatais nustatoma Socialinės paramos skyrimo komisijos (toliau tekste – Komisija) darbo tvarka.

2.Komisiją sudaro ir jos veiklos nuostatus tvirtina Kazlų Rūdos savivaldybės administracijos direktorius.

3.Komisija savo darbe vadovaujasi Lietuvos Respublikos įstatymais, Vyriausybės nutarimais, Kazlų Rūdos savivaldybės tarybos sprendimais, Administracijos direktoriaus įsakymais, kitais teisės aktais ir šiais nuostatais.

4.Komisijos kompetencija – pagal pareiškėjų prašymus, paraiškas ir sukauptus dokumentus svarstyti socialinės paramos skyrimo klausimus ir teikti rekomendacinius pasiūlymus Kazlų Rūdos savivaldybės administracijos direktoriui dėl:

4.1.piniginės socialinės paramos nepasiturintiems asmenims įstatymo ir Savivaldybės tarybos patvirtinto Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos apraše nustatytais atvejais;

4.2.Savivaldybės tarybos patvirtinto Europos pagalbos (maisto produktais) labiausiai skurstantiems Kazlų Rūdos savivaldybės gyventojams teikimo tvarkos apraše nustatytais atvejais.

**II. KOMISIJOS DARBO ORGANIZAVIMAS**

5.Pagrindinė komisijos veiklos forma yra Komisijos posėdis.

6.Komisijos pasėdžiai šaukiami pagal poreikį, bet ne rečiau kaip kartą per mėnesį.

7.Komisijos darbui vadovauja Administracijos direktoriaus įsakymu paskirtas Komisijos pirmininkas. Jeigu jo nėra – Komisijos pirmininko pavaduotojas.

8.Komisijos posėdis yra teisėtas, jeigu jame dalyvauja ne mažiau kaip pusė Komisijos narių.

9.Komisijos rekomendaciniai sprendimai priimami atviru balsavimu, paprasta balsų dauguma. Balsams pasiskirsčius po lygiai, sprendimą lemia Komisijos pirmininko balsas. Sprendimai įforminami protokolu.

10.Komisijos posėdžiai yra protokoluojami.

11.Komisijos posėdyje gali dalyvauti suinteresuotieji ir kviestieji asmenys.

**III. KOMISIJOS TEISĖS**

12.Komisija turi teisę:

12.1.tikrinti, ar teisingi pareiškėjų pateikti duomenys;

12.2.reikalauti buities ir gyvenimo sąlygų patikrinimo akto, papildomų dokumentų apie šeimos (vieno gyvenančio asmens) pajamas, išrašo iš medicininių dokumentų, patvirtinančių žmogaus sveikatos būklę, asmens dokumentų, įrodančių teisę į turto nuosavybę, pažymos apie turto draudimą, dėl kilusio gaisro pažymos iš priešgaisrinės gelbėjimo tarnybos ir kita.

12.3.siūlyti Administracijos direktoriui skirti socialinę paramą: pašalpomis; kompensacijomis; šalpa daiktais; maisto produktais, rūbais, pervedant skirtas lėšas įsiskolinimui padengti už komunalines paslaugas arba ikimokyklinio ugdymo įstaigoms ir kt.;

12.4. gauti informaciją iš Savivaldybės administracijos skyrių ir struktūrinių teritorinių administracijos padalinių;

12.5. reikalauti atitinkamų dokumentų iš įstaigų, organizacijų ir atskirų asmenų, taip pat tikrinti jų išdavimo pagrįstumą;

12.6.vykti į stichinių nelaimių (gaisro, potvynio, audros, liūties, pūgos ir t.t.) ir nelaimingų atsitikimų vietas, surašyti apžiūros aktą;

12.7.siūlyti Administracijos direktoriui kreiptis į VĮ Kazlų Rūdos mokomajai miškų urėdiją dėl nenukirsto miško pardavimo mažesnėmis kainomis.

**IV. BAIGIAMOSIOS NUOSTATOS**

13. Sprendimą dėl paramos skyrimo/neskyrimo Nuostatų 4 punkte numatytais atvejais priimama Administracijos direktorius. Įsakymo projektą rengia Savivaldybės administracijos padalinys, atsakingas už socialinės paramos teikimo organizavimą.

14.Komisijos nuostatai gali būti keičiami arba papildomi Kazlų Rūdos savivaldybės administracijos direktorius įsakymu.

\_\_\_\_\_\_\_\_\_\_\_\_\_\_\_\_